Във връзка с постъпило уведомление с вх. № ОВОС-970/07.04.2023г. за инвестиционно предложение (ИП): *„Пристрояване с височина до 5,5 m към съществуваща промишлена сграда, ново допълващо застрояване с височина до 3,5 m и Монтиране на инсталация за галванизация с общ обем на ваните до 27 м3“ в УПИ IV-536.1730- общ. oбслужване, произв. и скл. дейност, кв. 9а (ПИ 56784.536.1730), ул. Кукленско шосе 17, ЮИЗ-гр. Пловдив, район Южен, община Пловдив*, с възложител: "МОНИ МГ" ООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 4, буква „д“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“

Копие на писмото е изпратено до Община Пловдив и Район Южен

Отговорено от РИОСВ-Пловдив на 19.05.2023г.